b'\n_START_ARTICLE_\n8-punktsavtalen 2006\n_START_PARAGRAPH_\n\xc3\x85tte-punktsavtalen ble inng\xc3\xa5tt mellom NKP (Maobadi) og Nepals regjering den 16. juni 2006, og skal legge grunnlaget for omfattende restrukturering av det nepalske samfunnet og en endelig fredsslutning i borgerkrigen som har p\xc3\xa5g\xc3\xa5tt siden 1996._NEWLINE_Avtaleteksten gjengitt nedenfor er oversatt fra den engelske avtaleteksten slik den ble gjengitt i Nepalnews 16. juni 2006. Highlights of the eight-point agreement\n_START_SECTION_\nH\xc3\xb8ydepunkter fra \xc3\xa5tte-punktsavtalen\n_START_PARAGRAPH_\nH\xc3\xb8ydepunkter fra \xc3\xa5tte-punktsavtalen signert av topplederne i den regjerende sjupartialliansen (SPA) og NKP (maoistene), etter n\xc3\xa6r sju timer forhandlinger i Kathmandu p\xc3\xa5 fredag, gjengis nedenfor:_NEWLINE_1) \xc3\x85 f\xc3\xb8lge 12-punktsavtalen mellom sjupartialliansen og NKP (maoistene) og \xc3\xa5 f\xc3\xb8lge 25-punkts "code of conduct" signert av Nepals regjering og NKP (maoistene) med \xc3\xa6rlighet og fasthet._NEWLINE_2) Ved \xc3\xa5 uttrykke lojalitet til demokratiske normer og verdier inkludert konkurransebasert flerparti regjeringssystem, sivile friheter, fundamentale rettigheter, pressefrihet og "rule of law", igangsette aktiviteter p\xc3\xa5 en fredelig m\xc3\xa5te._NEWLINE_3) \xc3\x85 be De forente nasjoner om hjelp til \xc3\xa5 h\xc3\xa5ndtere v\xc3\xa5pen og v\xc3\xa6pnet personell p\xc3\xa5 begge sider og \xc3\xa5 overse dette slik at valg til Grunnlovsforsamling kan foreg\xc3\xa5 p\xc3\xa5 en fri og rettferdig m\xc3\xa5te._NEWLINE_4) \xc3\x85 danne en overgangsgrunnlov, \xc3\xa5 danne en overgangsregjering if\xc3\xb8lge denne, \xc3\xa5 annonsere en dato for valg til den grunnlovgivende forsamlingen, \xc3\xa5 oppl\xc3\xb8se parlamentet p\xc3\xa5 grunnlag av konsensus og etter \xc3\xa5 ha laget alternative ordninger, og \xc3\xa5 oppl\xc3\xb8se "folkeregjeringene" dannet av NKP (Maoistene) p\xc3\xa5 grunnlag av 12-punktsforst\xc3\xa5elsen mellom SPA og KPN (Maoistene), intensjonene i innledningen til V\xc3\xa5penhvilens "code of conduct" og gjennom \xc3\xa5 garantere folkets rettigheter oppn\xc3\xa5dd gjennom folkebevegelsen i 1990 og den nylige historiske folkebevegelsen._NEWLINE_5) \xc3\x85 ta avgj\xc3\xb8relser p\xc3\xa5 grunnlag av konsensus n\xc3\xa5r det gjelder saker av nasjonal viktighet som kan ha langtrekkende konsekvenser._NEWLINE_6) \xc3\x85 garantere de fudamentale rettighetene til det Nepalske folket til \xc3\xa5 ta del i den grunnlovsgivende prosessen og i valg til grunnlovsigvende forsamlingen i et milj\xc3\xb8 som er fritt for frykt, trakassering og vold og invitere internasjonale observat\xc3\xb8rer til \xc3\xa5 overse valgene til grunnlovsgivende forsamling etter behov._NEWLINE_7) \xc3\x85 omdanne v\xc3\xa5penhvilen mellom regjeringen av Nepal og NKP (maoistene) til en permanent fred og \xc3\xa5 l\xc3\xb8se problemene gjennom en framforhandlet avtale gjennom en framtidsrettet restrukturering av staten og p\xc3\xa5 den m\xc3\xa5ten ta tak i problemene som er knyttet til klasse, etnisitet, regionalisme og kj\xc3\xb8nn, og gjennom \xc3\xa5 plassere demokrati, fred, fremskritt, framtidsrettet bevegelse og uavhengighet, verdighet og selvbestemmelse for nasjonen i sentrum._NEWLINE_8) Forhandlingslagene fra Regjeringene og maoistene er blitt p\xc3\xa5lagt \xc3\xa5 oppn\xc3\xa5 alle de ovenforst\xc3\xa5ende oppgavene umiddelbart._NEWLINE_Signert av de \xc3\xb8verste ledere for SPA og Prachanda, leder av NKP (Maobadi) etter det f\xc3\xb8rste toppm\xc3\xb8tet mellom de to sidene i Statsministerens offisielle bolig, Baluwatar i Kathmandu p\xc3\xa5 fredag 16. juni 2006.'